《寄张元德秘书》
宋代·郭忠孝

良觌暌违数载馀，故人踪迹近何如。春秋藉子发精义，周易惭余无特书。

山阁停云愁绝处，屋梁落月梦回初。何时共剪西堂烛，尊酒论文剪野蔬。

作者简介：（?—1128）宋河南人，字立之，学者称兼山先生。郭逵子。受《易》、《中庸》于程颐。以父荫补右班殿直。第进士，换文资。不忍去亲侧，多仕于河南筦库间。徽宗宣和间为河东路提举，坐废格盐法免。钦宗靖康初，召为军器少监，力陈追击之策，不获用。改永兴军路提点刑狱，措置保甲。金人再犯京师，忠孝分兵走太行，破之。及犯永兴，城陷死。有《兼山易解》、《四学渊源论》、《中庸说》。